
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 26 mai 2010               

PL-x 315/2010                     


AVIZ
asupra proiectului de Lege pentru asigurarea bugetului minim necesar realizării politicii externe a statului român
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru asigurarea bugetului minim necesar realizării politicii externe a statului român, trimis cu adresa nr. PL x 315 din 12 mai  2010 şi înregistrat cu nr. 31/479  din 13 mai  2010.

Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională. 

Senatul a adoptat proiectul de lege, în calitate de primă Cameră sesizată, în şedinţa din 3 mai 2010, ca urmare a depăşirii termenului de adoptare, potrivit art. 75 alin. (2) teza a III- a din Constituţia României, republicată.
Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de lege  în şedinţa din  26 mai 2010.

Proiectul de lege are ca obiect de reglementare stabilirea procentului minim de 0,5% din PIB care să reprezinte bugetul anual al Ministerului Afacerilor Externe, precum şi modificarea respectivului buget în funcţie de paritatea leu/euro pentru funcţionarea serviciului exterior al acestui minister.

Membrii comisiei au examinat proiectul de lege supus avizării, expunerea de motive, avizul favorabil cu observaţii şi propuneri, al Consiliului Legislativ nr. 1578 din  30 decembrie 2010, precum şi punctul de vedere al Guvernului, transmis cu adresa nr. 443 din 19 februarie 2010.
În urma dezbaterilor, Comisia juridică, de disciplină şi imunităţi a hotărât, cu unanimitate  de voturi, avizarea favorabilă a acestei iniţiative legislative. 
În raport de obiectul şi conţinutul reglementării,  proiectul de lege  face parte din categoria legilor ordinare. 
                              PREŞEDINTE,                        SECRETAR,

                                Daniel BUDA                Gabriel ANDRONACHE
Consilier, Paul Şerban

